कक्राझार, 17 सेप्टेमबर: बिटिसि नि कक्राझारनि भतगावाव थांलाय फैलाय खालामग्रा सुबुं, हान्थियारि गोबां बोसोरनि फ्राय राज्यो राजाया भुगिनानै फैनाय बायख्ला- जिख्ला पि डब्लुउ लामाखौ गोख्रैनो फाहामनांगौनि दाबियाव सरासनस्रा राज्यो राजानि हेफाजाबाव दुलाराय बर'लेण्ड माइन'रिटि फरायसा आफाद सुंदयै ए बि एम सु नि दैदेनगिरि मावथिफोरा लामाखौ होथेना सोमावसारनाय दिन्थिफुंङो। मख'जाथावदि बर'लेण्ड जारखुंथाय गौथुम गाहाइ मावफुं सोद्रोमा हाग्रामा महिलारिखौ दुसिनानै सोमावसारग्रा आफादा बुंथियो बिथाङा गावनि कक्राझार ओनसोलावसो जौगाहोनो हाबावदों। गुबुन गुबुन हालामफोरा जौगानायनि मोखांखौनो नुवाखै।